open-index/open-wikipedia-markdown huggingface dataset:
Μικρό Δουκάτο Ροδόπης

Το **Μικρό Δουκάτο** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Το Μικρό Δουκάτο βρίσκεται στην πεδιάδα της Κομοτηνής σε υψόμετρο 40 μέτρων και σε απόσταση μόλις 11 χιλιομέτρων νότια από το κέντρο της πόλης. Γειτονεύει βόρεια με τους Αγίους Θεοδώρους και το Μέγα Δουκάτο, ανατολικά και νότια περνάει ο Λίσσος ποταμός ενώ νοτιοδυτικά είναι το Νέο Σιδηροχώρι. Το χωριό είναι κτισμένο βορειοανατολικά της λίμνης Ισμαρίδας σε περιοχή με εύφορες εκτάσεις όπου οι μουσουλμάνοι κάτοικοί του καλλιεργούν κυρίως βαμβάκι και καπνά. 

Νοτιοανατολικά του και σε απόσταση περίπου 1 χιλιόμετρο, στην περιοχή *Giul-ntolum-gioglelik* ή *Mizarlik*, έχουν εντοπισθεί ίχνη οικισμού της ελληνιστικής και βυζαντινής εποχής ενώ ανασκάφηκε ένα βυζαντινό μαρμάρινο κιονόκρανο. Μετά την απελευθέρωση, αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Καλαμοκάστρου. Σύμφωνα με το Πρόγραμμα «Καλλικράτης» μαζί με το Νέο Σιδηροχώρι, την Αδριανή, το Καλαμόκαστρο και το Μαυρομμάτι αποτελούν την τοπική κοινότητα Νέου Σιδηροχωρίου που υπάγεται στη δημοτική ενότητα Νέου Σιδηροχωρίου του Δήμου Κομοτηνής και σύμφωνα με την απογραφή του 2011 έχει ως πληθυσμό 137 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Ναόμι Γου

Η **Ναόμι Γου**, γνωστή και ως **SexyCyborg,** είναι μια κινέζα δημιουργός υλισμικού ανοικτής πηγής (open source hardware, ΥΑΠ) και προσωπικότητα του Διαδικτύου, που ζει και εργάζεται στο Σεντσέν. Υποστηρίζει τη συμμετοχή των γυναικών στον χώρο των θετικών επιστημών και τεχνολογιών και του ΥΑΠ. Έχει μια από τις πιο έντονες παρουσίες ατόμου καταγώμενου από τον νότο της Λαϊκής Δημοκρατίας της Κίνας στο αγγλικό YouTube και στο Twitter.

## Έργο
Η Ναόμι Γου είναι οπαδός του υλισμικού ανοιχτής πηγής και είναι υποστηρικτής της αυτοδιάθετης τροποποίησης του σώματος (body modification). Ως ακτιβίστρια χρησιμοποιεί το ίδιο της το σώμα ως πρόκληση ενάντια στα στερεότυπα που σχετίζονται με το φύλο και την τεχνολογία.

Μέρος των έργων της Γου αφορά σε φορούμενες τεχνολογίες (wearable technology), όπως ρούχα και αξεσουάρ cyberpunk. Ένα από τα πρώτα της δημιουργήματα το 2015 ήταν τα παπούτσια-πλατφόρμα με υποδοχές που στεγάζουν εργαλεία που χρησιμοποιούνται από χάκερς. Για το έργο της αυτό ανέφερε πως τα γυναικεία ρούχα συχνά δεν έχουν τσέπες, αλλά "τα ψηλοτάκουνα με πλατφόρμα έχουν πολύ αχρησιμοποίητο χώρο". Εκτός από τη δουλειά της ως κατασκευάστρια, η Γου εργάζεται επίσης ως επεξεργάστρια κώδικα, χρησιμοποιώντας ένα ανδρικό ψευδώνυμο για να προστατεύσει την ταυτότητά της και να αποτρέψει τις διακρίσεις λόγω φύλου στον επαγγελματικό αυτόν χώρο. Η πρόσφατη δημιουργία της Γου, το *Sino: Bit*, είναι ένας μικροεπεξεργαστής για την εκπαίδευση στην επιστήμη των υπολογιστών στην Κίνα και το πρώτο κινεζικό υλικό που έχει πιστοποίηση ΥΑΠ.

Τον Νοέμβριο του 2019 η Γου τέθηκε υπό κράτηση από τις κινέζικες αρχές υπό την κατηγορία διάδοσης ψευδών ειδήσεων σχετικά με την λογοκρισία στην χώρα.

## Παραπομπές


Κατηγορία:Κίνα
Κατηγορία:Γυναίκες επιστήμονες ανά εθνικότητα
Δίδυμοι Κρέι

Οι **Ρόναλντ "Ρόνι" Κρέι** (24 Οκτωβρίου 1933-17 Μαρτίου 1994) και **Ρέτζιναλντ "Ρέτζι" Κρέι** (24 Οκτωβρίου 1933-1 Οκτωβρίου 2000) ήταν δίδυμοι  Βρετανοί γκάνγκστερ, ιδιοκτήτες νυχτερινών κέντρων και διασημότητες, οι οποίοι υπήρξαν κύριοι παράγοντες του οργανωμένου εγκλήματος στο Λονδίνο τις δεκαετίες του 1950 και του 1960. Ως οι πλέον διαβόητοι γκάνγκστερ του Ηνωμένου Βασιλείου, οι αδερφοί έχουν εμπνεύσει πληθώρα ταινιών, σειρών και βιντεοπαιχνιδιών.   

Ο Ρέτζι ήταν ο εξυπνότερος, ενώ ο Ρόνι ήταν ψυχικά ασθενής και ομοφυλόφιλος. Οι δύο αδερφοί ξεκίνησαν τις εγκληματικές δραστηριότητες τους την δεκαετία του 1950 και σύντομα έλεγχαν επιχειρήσεις εκβιασμών και παράνομου τζόγου σε όλο το Λονδίνο. Τα νυχτερινά τους κέντρα βρισκόταν σε προνομιακές θέσεις στην πόλη και ήταν ιδιαίτερα δημοφιλή με διασημότητες, όπως ο Φρανκ Σινάτρα και η Τζούντι Γκάρλαντ. Ως αποτέλεσμα αυτού, η επιρροή των αδερφών στην πόλη αυξανόταν με τα χρόνια με τους δίδυμους να ελέγχουν την πολιτική και το οργανωμένο έγκλημα σε όλη την πόλη, ιδίως τη δεκαετία του 1960.    

Η εκρηκτική προσωπικότητα των αδερφών τους μετέτρεψε σε εθνικές διασημότητες. Θεωρούνται ευρέως κύριες προσωπικότητες της δεκαετίας του 1960 στην Αγγλία και εκπρόσωποι της υποκουλτούρας Swinging Sixties. 

## Παραπομπές


Κατηγορία:Άγγλοι εγκληματίες
Κατηγορία:Μαφία
Κατηγορία:Άγγλοι επιχειρηματίες
Μικρό Κρανοβούνι Ροδόπης

Το **Μικρό Κρανοβούνι** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Το Μικρό Κρανοβούνι βρίσκεται στην πεδιάδα της Κομοτηνής (υψόμετρο 20 μέτρων), σε απόσταση 12 χιλιομέτρων νοτιοδυτικά από το κέντρο της πόλης. Βόρεια και δίπλα του είναι το Μεγάλο Κρανοβούνι, ανατολικά το Καλαμόκαστρο και νοτιοανατολικά το Νέο Σιδηροχώρι. Στα νότια είναι οι λίμνες και λιμνοθάλασσες της Θράκης που είναι χαρακτηρισμένος Βιότοπος Natura 2000. Οι κάτοικοι του χωριού ασχολούνται κυρίως με τη γεωργία (καλλιέργεια καπνών και βαμβακιού). Μετά την απελευθέρωση, αναφέρεται επίσημα με την ονομασία Κρανοβούνι στο ΦΕΚ 194Α - 14/08/1924 ως ενιαίος οικισμός μαζί με το σημερινό Μεγάλο Κρανοβούνι, ο οποίος το 1940 καταργήθηκε και διαχωρίστηκε σε *Μέγα και Μικρό Κρανοβούνιον*. Σύμφωνα με το Πρόγραμμα «Καλλικράτης», ανήκει στον Δήμο Κομοτηνής και σύμφωνα με την απογραφή του 2021 είχε ως πληθυσμό 102 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Σιγκέρου Μπαν

Ο **Σιγκέρου Μπαν** (*ιαπωνικά*: 坂 茂, *αγγλικά*: Ban Shigeru, γεννημένος στις 5 Αυγούστου 1957) είναι διακεκριμένος Ιάπωνας αρχιτέκτονας που, μέχρι σήμερα, έχει σχεδιάσει και δημιουργήσει εντυπωσιακές σύμμεικτες κατασκευές ανά την υφήλιο.

Είναι γνωστός για την καινοτομική αρχιτεκτονική εργασία του με βάση το χαρτί, ιδίως ανακυκλωμένους σωλήνες από χαρτόνι, σε κατασκευές άμεσης ανάγκης που δύνανται να χρησιμοποιηθούν για να στεγάσουν θύματα από αιφνίδιες φυσικές καταστροφές (λ.χ. σεισμούς, πυρκαγιές, τσουνάμι). Το 2000, προβλήθηκε ως σημαντικό πρόσωπο στο Αμερικανικό περιοδικό Time, ειδικά για τα έργα καινοτομίας, στον τομέα της αρχιτεκτονικής και του σχεδιασμού.

Το 2014, ο αρχιτέκτονας Μπαν έλαβε το σημαντικό βραβείο Αρχιτεκτονικής, *Pritzker*, το πιο γνωστό βραβείο παγκοσμίως στη σύγχρονη αρχιτεκτονική. Η κριτική επιτροπή ανέφερε για τον Μπαν, το σχεδιαστικό του έργο και την αφοσίωσή του στον εθελοντισμό και τις ανθρωπιστικές του πρωτοβουλίες, αποκαλώντας τον: *«αφοσιωμένο δάσκαλο που δεν είναι μόνο πρότυπο για τη νεότερη γενιά, αλλά και έμπνευση»*

## Βιογραφικά στοιχεία και σπουδές
Ο Μπαν γεννήθηκε στο Τόκιο της Ιαπωνίας.

Σπούδασε στο Ινστιτούτο Αρχιτεκτονικής της Νότιας Καλιφόρνιας. Αργότερα πήγε στη Σχολή Αρχιτεκτονικής του Cooper Union, όπου σπούδασε υπό τον καθ. John Hejduk και αποφοίτησε το 1984.

Από τον Hejduk, ο Μπαν απέκτησε έντονο ενδιαφέρον για την "ποιητική αρχιτεκτονική", έχει  δεχτεί μια διαρκή επιρροή και αυτό μεταφέρθηκε στο έργο του, το οποίο αντικατοπτρίζει τις συνεχείς εξερευνήσεις σε βασικά γεωμετρικά στοιχεία, δομικές λύσεις, και συχνή εντυπωσιακή χρήση του ξύλου.

Είναι παντρεμένος με την Masako Ban.

## Επιλεγμένα έργα

* Furniture House, a series of prefabricated homes built in Japan, China, and the US and Metal Shutter House
* Curtain Wall House (1995), Itabashi, Τόκιο
* Naked House (2000), Σαϊτάμα
* Japanese Pavilion (2000) at Hannover World Exhibition Expo 2000, Ανόβερο
* Nomadic Museum (2005–present), built to house Gregory Colbert's video/photo work "Ashes and Snow"
* Takatori Catholic Church, Κόμπε, Ιαπωνία
* Paper Dome, Nantou, Taiwan
* Picture Window House, Shizuoka, Japan
* Centre Pompidou-Metz museum, Metz, France
* Luxurious villa designs Maison S und Maison H on an exclusive private island: Mandarin Oriental Dellis Cay
* Cardboard Cathedral, Christchurch, New Zealand (2012–2013)
* Aspen Art Museum, USA
* Bamboo Furniture House, Great Wall, China
* Ōita Prefectural Art Museum, Ōita-shi, Japan
* Onagawa Station, Onagawa, Miyagi, Japan
*La Seine Musicale, Cultural complex and concert-halls on the Ile Seguin Boulogne-Billancourt, France
*Villa Vista, Weligama Sri Lanka
*Tainan Art Museum, Tainan, Taiwan

## Βραβεία και διακρίσεις
*The JIA Prize, ως ο καλύτερος Νέος Αρχιτέκτων της Χρονιάς, Ιαπωνία (1997)
*Time magazine, Innovator of the Year, ΗΠΑ (2001)
*Prix de l'Académie d'Architecture de France (2004)
*Arnold W. Brunner Memorial Prize στην Αρχιτεκτονική, American Academy of Arts and Letters, ΗΠΑ (2005)
*Mainichi Design Prize, Ιαπωνία (2012)

## Παραπομπές


Κατηγορία:Αρχιτεκτονική
Έρικα Λαστ

Η **Έρικα Λουστ** (γεν. 1977 στη Στοκχόλμη ως *Έρικα Χάλκβιστ*) είναι Σουηδή σεναριογράφος, σκηνοθέτης, παραγωγός ταινιών και συγγραφέας. Είναι μία από τις πρωτοπόρες της φεμινιστικής πορνογραφίας. Ζει και εργάζεται στη Βαρκελώνη.

## Ζωή και έργο
Η Λουστ σπούδασε πολιτικές επιστήμες στο Πανεπιστήμιο Λουντ με κύριο θέμα τα ανθρώπινα δικαιώματα. Μετά την αποφοίτησή της μετακόμισε στη Βαρκελώνη το 2000. Αφού εργάστηκε στο θέατρο, ίδρυσε το 2004  την εταιρεία παραγωγής *Lust Films*, η οποία εξειδικεύτηκε στις φεμινιστικές ερωτικές ταινίες. Στην εταιρεία είναι ταυτόχρονα  σεναριογράφος, σκηνοθέτης και παραγωγός και εργάζεται επίσης ως συγγραφέας.

Σύμφωνα με την ίδια, οι παραγωγές της έχουν περίπου 40% γυναίκες και 60% άνδρες θεατές. Προτιμά να χρησιμοποιεί για το έργο της τον όρο «ηθικό πορνό» αντί του «φεμινιστικό πορνό». Η δουλειά της διαφέρει μεταξύ άλλων από το συμβατικό πορνό, καθώς στην εταιρεία της εργάζονται κυρίως γυναίκες, από το μακιγιάζ έως την κάμεραμαν και την τεχνικό ήχου. Στις κλασσικές εταιρείες πορνό δουλεύουν σχεδόν αποκλειστικά άντρες.

Σε αντίθεση με το κλασικό πορνό, η Λουστ αποφεύγει να επικεντρωθεί στον άνδρα και να κάνει τη γυναίκα το αντικείμενο της ευχαρίστησης και της ικανοποίησής του, στάση που θεωρεί σεξιστική. Αντιθέτως δηλώνει πως σκοπός της ειναι απλά να δείξει ζευγάρια να κάνουν σεξ: «Μερικές φορές μπορεί να είναι αστείο, μερικές φορές σκληρό, μερικές φορές ρομαντικό, μερικές φορές παιχνιδιάρικο. Και θέλω να χρησιμοποιήσω τη φωτογραφική μου μηχανή για να παρατηρήσω πώς όλοι μαζί οι εμπλεκόμενοι αισθάνονται ευχαρίστηση - στο να δίνουν και να παίρνουν. Πρόκειται για ανθρώπους, όχι για εργαλεία διείσδυσης".

Οι ταινίες της Λουστ έχουν διακριθεί σε διάφορα φεστιβάλ.

Η Λουστ και ο σύζυγός της έχουν δύο παιδιά.

## Παραπομπές


## Εξωτερικοί σύνδεσμοι
* 
*      
*      
* Συνέντευξη  στο Spex (2017)
* Η Erika επισκέπτεται το TEDxVienna
Toquel

O **Κλαούντιο Δέσπο** (, Τεπελένι, 6 Δεκεμβρίου 1994), γνωστός επαγγελματικά ως **TOQUEL**, είναι Έλληνας ράπερ αλβανικής καταγωγής.

## Βιογραφία
Γεννήθηκε στην Αλβανία και μετακόμισε στο Ηράκλειο Κρήτης της Ελλάδας σε ηλικία ενός έτους με τους γονείς και τα δύο του αδέλφια.  

## Μουσική καριέρα
Ξεκίνησε την καριέρα του το 2010, σε ηλικία 16 ετών, γεγονός που τον απέτρεψε από το να αποφοιτήσει από το σχολείο. Κατά τη διάρκεια της τότε πορείας του είχε κυκλοφορήσει τα άλμπουμ: «Η Ρόδα Γύρισε» (2011), «Πριν Ανοίξω Τα Μάτια Μου» (2011), «Τώρα Ή Ποτέ» (2012), «Στάχτη» (μαζί με Solmeister, 2012), «Σαν Εσάς» (2013), «Λίγο Παραπάνω» (2015) και το εξτέντιντ πλέι «Bum Rush» (2014). Στην πορεία της καριέρας του, έχει συνεργαστεί με πολλούς καλλιτέχνες της σκηνής αλλά και με αντίστοιχους της Αλβανίας, καθώς την περίοδο 2016-2017 ήταν στη χώρα και έγραφε στα αλβανικά. 

Ωστόσο, το 2018 ξαναγύρισε στην Ελλάδα και τον ελληνικό στίχο υπογράφοντας δισκογραφικό συμβόλαιο με τη Minos EMI, μέσω της οποίας κυκλοφόρησε το έβδομο -πλέον πολυπλατινένιο- άλμπουμ του, «777», με μεγάλες επιτυχίες όπως «Business», «Stars», «Sandra» κ.ά.

### 2022
Το 2022 κυκλοφόρησε το επίσης πολυπλατινένιο άλμπουμ «Beverly Hills», ένα από τα πιο δημοφιλή άλμπουμ παγκοσμίως καθώς μέσα σε λίγες ώρες κατέκτησε τα ελληνικά τσαρτς σε Spotify & Apple Music ενώ ταυτόχρονα βρέθηκε στο νούμερο 8 των κορυφαίων πρωτοεμφανιζόμενων άλμπουμ του Spotify.

### 2023
Τον Νοέμβριο του 2023 κυκλοφόρησε το νέο άλμπουμ του με τίτλο «1111», το οποίο φέρει τον τίτλο του από την ημερομηνία γέννησης της μητέρας του και περιλαμβάνει συνεργασίες με τους Fly Lo, Rack, Lila, Bloody Hawk και Roran. To συγκεκριμένο άλμπουμ έμεινε για 50 εβδομάδες στην κορυφή των ελληνικών τσαρτς. 

### 2024
Στις 11 Ιανουαρίου, συμμετέχει στο OAED - Remix του Snik με Ivan Greko και Voyage. 
Στις 8 Φεβρουαρίου, κυκλοφόρησε το «Success Freestyle» μαζί με τον Ioannis. 
Στις 12 Ιουνίου, συμμετέχει στο άλμπουμ του Rack, «Ego Therapy», στο σινγκλ «Ma Bella», το οποίο έχει ξεπεράσει τα 20 εκατομμύρια στριμ στο Spotify.
Στις 27 Ιουνίου, κυκλοφόρησε το σινγκλ «Trap» μαζί με τον Fly Lo, το οποίο έχει ξεπεράσει τα 2 εκατομμύρια στριμ στο Spotify. 
Στις 29 Νοεμβρίου, κυκλοφόρησε το εξτέντιντ πλέι «ILEGAL» με τον Fly Lo και Beyond, ένα από τα πιο δημοφιλή άλμπουμ παγκοσμίως καθώς μέσα σε λίγες ώρες κατέκτησε τα ελληνικά τσαρτ σε Spotify & Apple Music και ταυτόχρονα βρέθηκε στο νούμερο 8 των κορυφαίων πρωτοεμφανιζόμενων άλμπουμ του Spotify.

### 2025
Στις 27 Μαρτίου κυκλοφόρησε το single «MCMG» με τον Fly Lo, έχοντας ξεπεράσει τις 5 εκατομμύρια ακροάσεις στο Spotify. Επίσης, στις 27 Μαϊου του 2025 κυκλοφόρησε το single KAKO.

### 2026
Τον Μάρτιο του 2026 κυκλοφόρησε το νέο άλμπουμ του με τίτλο «10» και περιλαμβάνει συνεργασίες με τους Fly Lo, Lila . 

## Λίστα τραγουδιών

## Παραπομπές


## Εξωτερικοί σύνδεσμοι
 

Κατηγορία:Έλληνες ράπερ
Κατηγορία:Έλληνες τράπερ
Κατηγορία:Έλληνες αλβανικής καταγωγής
Κατηγορία:Minos EMI
Νάνσυ Ρόμαν

Η **Nancy Grace Roman** (16 Μαΐου 1925 - 25 Δεκεμβρίου 2018) ήταν μια διακεκριμένη αμερικανίδα αστρονόμος που συνείσφερε σημαντικά στην ταξινόμηση των άστρων και των κινήσεών τους και έγινε η πρώτη γυναίκα διοικητική υπάλληλος στη NASA και υπηρέτησε ως  διοικητής της υπηρεσίας αστρονομίας της NASA κατά τη δεκαετία του 1960 και 70, καθιερώνοντάς την ως μια από τους «οραματίστριες ιδρυτές του αμερικανικού πολιτικού διαστημικού προγράμματος».  Δημιούργησε το πρόγραμμα διαστημικής αστρονομίας της NASA και είναι γνωστή σε πολλούς ως "Μητέρα του Χαμπλ" για τον θεμελιώδη ρόλο της στο σχεδιασμό του διαστημικού τηλεσκοπίου του Χαμπλ.  Καθ 'όλη τη διάρκεια της σταδιοδρομίας της η Roman έδωσε πολλές δημόσιες ομιλίες και εργάστηκε και ως εκπαιδευτικός. Ήταν ενεργή υποστηρίκτρια της αύξησης του ποσοστού των γυναικών στις επιστήμες.

Στις 20 Μαΐου 2020, ο διοικητής της NASA Jim Bridenstine ανακοίνωσε ότι το Τηλεσκόπιο Έρευνας υπέρυθρων ευρείας γωνίας θα ονομαστεί Διαστημικό Τηλεσκόπιο Nancy Grace Roman σε αναγνώριση των διαρκών συνεισφορών της στην αστρονομία. 

## Παρπομπές


## Εξωτερικοί σύνδεσμοι
* 

Κατηγορία:Αμερικανοί αστρονόμοι
Μερίτ Πτα

Η **Μερίτ Πτα** (Merit-Ptah) ("Η Αγαπημένη του Πτα ") θεωρείτο ότι ήταν μία επικεφαλής ιατρός  του δικαστηρίου του Φαραώ κατά τη Δεύτερη Δυναστεία της Αιγύπτου, γ. 2700 π.Χ. αναφέρεται έτσι σε μία επιγραφή τοποθετημένη  στον τάφο της στο Σακκάρα από τον γιο της.    

Ωστόσο, πρόσφατα υποστηρίχθηκε ότι πιθανότατα δεν υπήρξε ποτέ,  ούσα μια σύγχρονη εφεύρεση του 1938 μιας Καναδής φεμινίστριας που ονομάζεται Κέιτ Κάμπελ Χερντ-Μιντ.  Ο Jakub Kwiecinski, ένας ιστορικός στο Πανεπιστήμιο του Κολοράντο, αναφέρθηκε από τη δευτερεύουσα πηγή *Newsweek,* υποστηρίζοντας ότι η ιστορία της Μερίτ Πτα αποτελεί παράδειγμα για το πώς μπορούν  τα «άρθρα με φαινομενικά αρκετές πηγές της Βικιπαίδειας» να είναι παραπλανητικά και προειδοποίησε για υπερβολική εξάρτηση από δευτεροβάθμιες πηγές. 

## Ιστορία
Η Μερίτ Πτα εμφανίζεται για πρώτη φορά στη λογοτεχνία σε ένα βιβλίο του 1937 της Κέιτ Κάμπελ Χερντ-Μιντ για τις γυναίκες γιατρούς.  Η Κέιτ Κάμπελ Χερντ-Μιντ παρουσιάζει δύο αρχαίες Αιγύπτιες γυναίκες γιατρούς, μία ανώνυμη που χρονολογείται από την Πέμπτη Δυναστεία και την Μερίτ Πτα, που χρονολογείται εμφανώς στο Νέο Βασίλειο καθώς η Χερντ-Μιντ δηλώνει ότι εμφανίζεται στην Κοιλάδα των Βασιλέων (το νεκροταφείο των Αιγύπτιων βασιλιάδων περίπου από το 1500 π.Χ. έως το 1080 π.Χ.). Η ανώνυμη γυναίκα γιατρός του Παλαιού Βασιλείου  είναι πιθανότατα η Πεσεσέτ, που είναι γνωστή από έναν τάφο της περιόδου. Αργότερα οι συγγραφείς δεν παρατήρησαν ότι η Κέιτ Κάμπελ Χερντ-Μιντ παρουσίασε δύο γιατρούς και ανάμιξε τα δεδομένα των δύο γυναικών η Merit-Ptah χρονολογείται λοιπόν στο Παλαιό Βασίλειο. 

Καμία γυναίκα γιατρός Μερίτ Πτα δεν είναι γνωστή από καμία άλλη αρχαία αιγυπτιακή πηγή, και καμία ερευνητική δημοσίευση στην οποία καταγράφονται γιατροί δεν την αναφέρει.  Μία συνονόματη, αλλά εντελώς άσχετη γυναίκα, ήταν η σύζυγος του Ramose, Διοικητή της Θήβας και Βεζίρη επί Ακενατόν, και αυτή απεικονίζεται μαζί με τον σύζυγό της στην TT55 στο Σεΐχ Αμπντ ελ-Κούρνα . 
μικρογραφία| Ο κρατήρας Merit Ptah στην Αφροδίτη
Η Διεθνής Αστρονομική Ένωση έδωσε το όνομά της στον κρατήρα πρόσκρουσης Μερίτ Πτα στην Αφροδίτη . 

## Παραπομπές

 
Κατηγορία:Αρχαίοι Αιγύπτιοι
Γυναίκες στην έρευνα και τεχνολογία

Πολλοί μελετητές και υπεύθυνοι χάραξης πολιτικής έχουν διαπιστώσει ότι οι τομείς της επιστήμης, της τεχνολογίας, της μηχανικής και των μαθηματικών (STEM, τομείς έρευνας και τεχνολογίας) εκπροσωπούνται κυρίως από άνδρες με ιστορικά χαμηλή συμμετοχή των γυναικών από την εποχή που εμφανίστηκαν αυτοί οι τομείς τον 18ο αιώνα κατά τον Διαφωτισμό.

Οι μελετητές διερευνούν τους διάφορους λόγους για τη συνεχιζόμενη ύπαρξη αυτής της ανισότητας των φύλων στους τομείς της έρευνας και της τεχνολογίας. Όσοι θεωρούν αυτή την ανισότητα ως αποτέλεσμα διακρίσεων αναζητούν επίσης τρόπους για την αποκατάσταση της ισότητας στα πεδία STEM (τα οποία τυπικά έχουν καλύτερη πληρωμή και κοινωνική αναγνώιση).
μικρογραφία| Σύμφωνα με τα αποτελέσματα του PISA 2015, το 4,8% των αγοριών και το 0,4% των κοριτσιών αναμένουν καριέρα στα πεδία έρευνας και τεχνολογίας
Μελέτες υποδηλώνουν ότι πολλοί παράγοντες συμβάλλουν στις διαφορετικές επιδόσεις νεαρών ανδρών και γυναικών στα μαθηματικά και στην επιστήμη, όπως ενθάρρυνση από γονείς, αλληλεπιδράσεις με καθηγητές μαθηματικών και επιστημών, περιεχόμενο προγράμματος σπουδών, πρακτικές εργαστηριακές εμπειρίες, επιδόσεις γυμνασίου στα μαθηματικά και τις επιστήμες και διαθέσιμοι οικονομικοί πόροι στο σπίτι. Στις Ηνωμένες Πολιτείες, τα ευρήματα της έρευνας είναι μικτά σχετικά με το πότε αποκλίνουν οι στάσεις των αγοριών και των κοριτσιών απέναντι στα μαθηματικά και την επιστήμη. Αναλύοντας αρκετές αντιπροσωπευτικές διαχρονικές μελέτες σε διάφορα κράτη ένας ερευνητής βρήκε λίγες διαφορές στη στάση των κοριτσιών και των αγοριών απέναντι στην επιστήμη στα πρώτα χρόνια της δευτεροβάθμιας εκπαίδευσης. Οι φιλοδοξίες των μαθητών να ακολουθήσουν σταδιοδρομία στα μαθηματικά και τις επιστήμες επηρεάζουν τόσο τα μαθήματα που επιλέγουν να ακολουθήσουν σε αυτούς τους τομείς όσο και την ένταση της προσπάθειας που καταβάλλουν σε αυτά τα μαθήματα.

## Παραπομπές



Κατηγορία:Διδακτική των φυσικών επιστημών
Κατηγορία:Απασχόληση
Huda Zoghbi

H **Huda Yahya Zoghbi** ( Αραβικά : هدى الهبري الزغبي *Hudā al-Hibrī az-Zughbī*, γεν. το 1954 uw Huda El-Hibri), είναι λιβανέζα-αμερικανίδα γενετιστής, καθηγήτρια στα τμήματα Μοριακής και Ανθρώπινης Γενετικής, Νευροεπιστήμης και Νευρολογίας στο Baylor College of Medicine. Είναι διευθύντρια του Ινστιτούτου Νευρολογικών Ερευνών Jan και Dan Duncan.

Η δουλειά της βοήθησε στην κατανόηση των γονιδίων και στην αποσαφήνιση των γενετικών μηχανισμών που είναι υπεύθυνοι για έναν αριθμό καταστροφικών νευρολογικών διαταραχών, όπως το σύνδρομο Rett και η σπονδυλοεγκεφαλική αταξία τύπου 1. Οι ανακαλύψεις της άνοιξαν νέους δρόμους σκέψης και για άλλες νευρολογικές διαταραχές όπως η νόσος του Πάρκινσον, το Αλτσχάιμερ, ο αυτισμός και η διανοητική αναπηρία, που θα μπορούσαν να οδηγήσουν σε νέες, πιο αποτελεσματικές θεραπείες.

Το 2017, της απονεμήθηκε το Canada Gairdner International Award και το Breakthrough Prize in Life Sciences. Το 2020, προτάθηκε για το βραβείο Νόμπελ Ιατρικής.

## Παραπομπές


Κατηγορία:Αμερικανίδες νευροεπιστήμονες
Κατηγορία:Αμερικανοί νευροεπιστήμονες
Συμφωνία της Μπολόνια

εναλλ.=Logo with stylized stars|μικρογραφία|132x132εσ| Λογότυπο
εναλλ.=Map of Europe, encompassing the entire Bologna zone|μικρογραφία|256x256εσ| Ζώνη της συμφωνίας
Η **συμφωνία της Μπολόνια** είναι μια σειρά υπουργικών συναντήσεων και συμφωνιών μεταξύ των ευρωπαϊκών χωρών για τη διασφάλιση της συγκρισιμότητας των προτύπων και της ποιότητας των τίτλων τριτοβάθμιας εκπαίδευσης. Η διαδικασία δημιούργησε τον Ευρωπαϊκό Χώρο Ανώτατης Εκπαίδευσης στο πλαίσιο της Σύμβασης Αναγνώρισης της Λισαβόνας. Το όνομά της το πήρε από το Πανεπιστήμιο της Μπολόνια, όπου υπογράφηκε η δήλωση της Μπολόνια  από τους υπουργούς παιδείας 29 ευρωπαϊκών χωρών το 1999. Η συμφωνία άνοιξε για άλλες χώρες με την Ευρωπαϊκή Πολιτιστική Σύμβαση του Συμβουλίου της Ευρώπης. Κυβερνητικές συναντήσεις πραγματοποιήθηκαν στην Πράγα (2001), στο Βερολίνο (2003), στο Μπέργκεν (2005), στο Λονδίνο (2007), στο Λούβεν ( 2009), Βουδαπέστη - Βιέννη (2010), Βουκουρέστι (2012), Ερεβάν (2015), Παρίσι (2018) και Ρώμη (2020).

Πριν από την υπογραφή της δήλωσης της Μπολόνια, η Magna Charta Universitatum εκδόθηκε σε μια συνάντηση πανεπιστημιακών πρυτάνεων με αφορμή την 900η επέτειο του Πανεπιστημίου της Μπολόνια (και ως εκ τούτου των ευρωπαϊκών πανεπιστημίων, καθώς πρόκειται για το παλίοτερο πανεπιστήμιο της Ευρώπης και του κόσμου) το 1988. Ένα χρόνο πριν από την συμφωνία οι υπουργοί εκπαίδευσης Claude Allegre (Γαλλία), Jürgen Rüttgers (Γερμανία), Luigi Berlinguer (Ιταλία) και βαρόνη Blackstone (Ηνωμένο Βασίλειο) υπέγραψαν τη δήλωση Sorbonne στο Παρίσι το 1998, δεσμευόμενοι να «εναρμονίσουν την δομή του ευρωπαϊκού συστήματος τριτοβάθμιας εκπαίδευσης". Στην συμφωνία της Μπολόνια συμμετέχουν 48 χώρες.

## Παραπομπές

## Εξωτερικοί σύνδεσμοι

* 

Κατηγορία:Πανεπιστήμια
Κατηγορία:Ευρωπαϊκή Ένωση
Πολυξένα Σολοβιόβα

Η **Πολυξένα Σολοβιόβα** (  20 Μαρτίου 1867,- 16 Αυγούστου 1924) ήταν ρωσίδα ποιήτρια και εικονογράφος. Ήταν εκπρόσωπος του συμβολισμού της ασημένιας εποχής της ρωσικής ποίησης και κέρδισε το Μετάλλιο του Πούσκιν το 1908. Ήταν το πρώτο άτομο που μετέφρασε την *[[Οι Περιπέτειες της Αλίκης στη Χώρα των Θαυμάτων|Αλίκη στη χώρα των θαυμάτων]]* στη ρωσική γλώσσα και ήταν γνωστή για την ίδρυση του εκδοτικού οίκου και την εικονογράφηση του αντίστοιχου περιοδικού *Тропинка* (Μονοπάτι) με τη σύντροφό της, Ναταλία Manaseina.

## Παραπομπές


Κατηγορία:Ρώσοι ποιητές
Μάρια Ντουλενμπιάνκα

Η **Μάρια Ντουλενμπιάνκα** (πολωνικά: *Maria Dulębianka*) (21 Οκτωβρίου 1861 - 7 Μαρτίου 1919) ήταν Πολωνή καλλιτέχνιδα και ακτιβίστρια, που αγωνίστηκε για την διεκδίκηση του δικαιώματος ψήφου των γυναικών, καθώς και να σπουδάζουν και να διδάσκουν στην τριτοβάθμια εκπαίδευση.

Σπούδασε τέχνη στη Βαρσοβία, στη Βιέννη και στο Παρίσι. Δύο από τα έργα της κέρδισαν διακρίσεις στην Παγκόσμια έκθεση του Παρισιού το 1900. Πολλοί από τους πίνακες της ήταν πορτρέτα της δια βίου συντρόφου της, της ποιήτριας Μάρια Κονοπνίτσκα. Το 1908, η Ντουλενμπιάνκα έθεσε υποψηφιότητα με το Αγροτικό Κόμμα στις εκλογές του κοινοβουλίου της Γαλικίας, αλλά η συμμετοχή της απαγορεύτηκε από τους κοινοβουλευτικούς κανόνες της εποχής, που απέκλειαν τις γυναίκες. Όταν οι Πολωνές απέκτησαν με τους αγώνες τους το δικαίωμα ψήφου το 1918, η Ντουλενμπιάνκα υπηρέτησε ως εκπρόσωπος στην Προσωρινή Κυβέρνηση. Πέθανε από τύφο, τον οποίο κόλλησε ενώ βοηθούσε κρατούμενους στον Πολωνικό-Ουκρανικό Πόλεμο του 1919.

## Βιογραφία

## Παραπομπές


## Εξωτερικοί σύνδεσμοι

* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 

Κατηγορία:Πολωνές ζωγράφοι
Κατηγορία:Πολωνές καλλιτέχνιδες
Κατηγορία:Πολωνές ακτιβίστριες
Κατηγορία:ΛΟΑΤ πρόσωπα από την Πολωνία
Κατηγορία:Σελίδες με πηγές CS1 στα Πολωνικά (pl)
Κατηγορία:Πολωνοί ζωγράφοι του 19ου αιώνα
Παγκόσμια έκθεση του Παρισιού το 1900

μικρογραφία|Πανοραμική άποψη της Παγκόσμιας Έκθεσης του 1900 στο Παρίσι.
Η **Παγκόσμια Έκθεση του Παρισιού το 1900** ήταν μια παγκόσμια έκθεση που πραγματοποιήθηκε στο Παρίσι της Γαλλίας, από τις 14 Απριλίου έως τις 12 Νοεμβρίου του 1900, για να γιορτάσει τα επιτεύγματα του περασμένου αιώνα και να επιταχύνει την ανάπτυξη στον επόμενο. Η έκθεση, την οποία επισκέφτηκαν σχεδόν 50 εκατομμύρια άτομα, παρουσίασε πολλές τεχνολογικές καινοτομίες, όπως τον τροχό Grande Roue de Paris Ferris, το κινούμενο πεζοδρόμιο, πετρελαιοκινητήρες, κινηματογραφικές ταινίες με ταυτόχρονη αναπαραγωγή ήχου, κυλιόμενες σκάλες και το τηλεγράφωνο (την πρώτη μαγνητική συσκευή εγγραφής ήχου) και έκανε διεθνώς γνωστό το στυλ αρ νουβό. Επιπλέον, παρουσίασε τη Γαλλία ως μια μεγάλη αποικιακή δύναμη μέσω πολλών εκθεσιακών περιπτέρων χτισμένων στο λόφο του παλατιού του Τροκαντερό. Σημαντικές κατασκευές της έκθεσης που παραμένουν στις μέρες μας, περιλαμβάνουν το Grand Palais, το Petit Palais, το Pont Alexandre III, τον σιδηροδρομικό σταθμό Gare d'Orsay (πλέον Musée d'Orsay) και δύο πρωτότυπες εισόδους σταθμών μετρό του Παρισιού από τον Εκτόρ Γκιμάρ.

Κατηγορία:Θερινοί Ολυμπιακοί Αγώνες 1900
IU

Η **IU** (πραγματικό όνομα: Lee Ji-eun, 이지은, Λι Τζι-Εν, 16 Μάϊου 1993), είναι Νοτιοκορεάτισσα τραγουδίστρια, τραγουδοποιός και ηθοποιός. Επιλέγοντας το καλλιτεχνικό ψευδώνυμο IU, βασισμένο στις αντωνυμίες "I" και "You" ("Εγώ" και "Εσύ") συμβολίζοντας την ενότητα, ξεκίνησε τη μουσική της καριέρα υπογράφοντας συμβόλαιο με τη δισκογραφική εταιρεία Kakao M το 2007. Έκανε το ντεμπούτο της με το πρώτο της μίνι άλμπουμ που ονομάζεται ''Lost and Found'' το 2008. Τα επόμενα άλμπουμ της *[[:en:Growing_Up_(IU_album)|Growing Up]]* και *[[:en:IU...IM|IU...IM]]* της χάρισαν αρκετή επιτυχία αλλά ήταν μετά την κυκλοφορία του τραγουδιού "Good Day" από το άλμπουμ της ''Real'' (2010) που βρήκε μεγάλη επιτυχία στη Νότια Κορέα. 

Τα επόμενα άλμπουμ της ''Real+'' και ''Last Fantasy'' είχαν επίσης επιτυχία και της έδωσαν πολύ καλό όνομα στη χώρα της. Το 2011 άρχισε να ασχολείται και με τη σύνθεση τραγουδιού καθώς έγραψε το τραγούδι "Hold My Hand" για την τηλεοπτική σειρά ''The Greatest Love''. Η κυκλοφορία του τρίτου της άλμπουμ ''Modern Times'' (2013) παρουσίασε ένα πιο ώριμο στυλ και σηματοδότησε την αποχώρηση από την προηγούμενη κοριτσίστικη εικόνα της, με πολλά κομμάτια να φτάνουν στις 10 πρώτες θέσεις στο Gaon Digital Chart, το μουσικό chart της Νότιας Κορέας. Παρόλο που οι επόμενες κυκλοφορίες της, συμπεριλαμβανομένων των άλμπουμ *[[:en:A_Flower_Bookmark|A Flower Bookmark]], [[:en:Chat-Shire|Chat-Shire]]* και *[[:en:Palette_(album)|Palette]]*, συνέχισαν να αποκλίνουν από το τυπικό στυλ της kpop, η IU διατήρησε την κυριαρχία της στα μουσικά charts. Το *Chat-Shire* ήταν το πρώτο της άλμπουμ του οποίου στιχουργός και συνθέτης είναι η ίδια.

Η IU έχει κυκλοφορήσει συνολικά πέντε άλμπουμ και εννέα μίνι άλμπουμ στην καριέρα της, σημειώνοντας τρία νούμερο ένα άλμπουμ και είκοσι πέντε νούμερο ένα single στα Gaon Musical Charts. Μία από τις επιτυχημένες σε πωλήσεις σόλο καλλιτέχνιδες στην κυριαρχούμενη από συγκροτήματα βιομηχανία K-pop, συμπεριλήφθηκε στην ετήσια λίστα Korea Power Celebrity του περιοδικού Forbes από το 2012 και έφτασε στο νούμερο τρία της κορυφαίας κατάταξης εκείνο το έτος. Το Billboard αναγνώρισε την IU ως την ηγέτιδα όλων των εποχών στο Korea K-Pop Hot 100 chart με τα περισσότερα νούμερο ένα τραγούδια και ως την καλλιτέχνιδα που κατείχε τη νούμερο ένα θέση για τις περισσότερες εβδομάδες. Σύμφωνα με μια έρευνα της Gallup Korea, ήταν το πιο δημοφιλές είδωλο και καλλιτέχνιδα μεταξύ των Νοτιοκορεατών το 2017. 

Εκτός από τη μουσική της καριέρα, η IU έχει ξεκινήσει να φιλοξενεί ραδιοφωνικές και τηλεοπτικές εκπομπές, καθώς και την υποκριτική. Ακολουθώντας τον υποστηρικτικό της ρόλο στο εφηβικό δράμα Dream High και μικρές εμφανίσεις σε αρκετές τηλεοπτικές σειρές, πρωταγωνίστησε στα "You are the Best", "Lee Soon-shin", "Pretty Man", "The Producers", "Moon Lovers: Scarlet Heart Ryeo", "My Mister", "Persona" και "Hotel Del Luna".

Η IU στηρίζει επίσης αρκετές φιλανθρωπικές δράσεις με δωρεές.

Το πιο πρόσφατό της άλμπουμ, ονομάζεται ''Lilac'' (2021).
## Παραπομπές


Κατηγορία:Νοτιοκορεάτισσες τραγουδίστριες
Κατηγορία:Νοτιοκορεάτες ηθοποιοί τηλεόρασης
Θανάσης Ζελίδης

Ο **Θανάσης (Σάκης) Ζελίδης** (Σιδηροχώρι Καβάλας, 25 Μαρτίου 1954 - Τριανταφυλλιά Σερρών, 10 Μαρτίου 1985) ήταν Έλληνας διεθνής ποδοσφαιριστής, και προπονητής, ο οποίος ξεκίνησε από τον Πανσερραϊκό και συνέχισε στον Άρη και την Κόρινθο. Τον τελευταίο χρόνο της ζωής του αγωνιζόταν στους Ποντίους Τριανταφυλλιάς Σερρών, ως παίκτης και προπονητής.

## Καριέρα
Ο Ζελίδης ξεκίνησε την καριέρα του από τον Πανσερραϊκό το 1973, σε ηλικία δεκαεννέα ετών. Αφού έπαιξε σε 29 παιχνίδια και σκόραρε τέσσερα γκολ, κλήθηκε στην εθνική νέων της Ελλάδας, με την οποία έφθασε ως την ημιτελική φάση του ευρωπαϊκού πρωταθλήματος νέων του 1974.

Συνέχισε να αγωνίζεται στην πρώτη εθνική κατηγορία για τα επόμενα τρία χρόνια με τον Πανσερραϊκό, γράφοντας περισσότερες από εκατό συμμετοχές σε πρωτάθλημα και κύπελλο, με καλύτερη θέση την δωδέκατη που κατέκτησε το 1974-75.

Το καλοκαίρι του 1977 μεταγράφηκε στον Άρη, όπου παρέμεινε ως τον Δεκέμβριο του 1980. Με τους "κίτρινους" αγωνίστηκε σε 81 αγώνες και έπαιξε για μία και μοναδική φορά σε αγώνα ευρωπαϊκής διοργάνωσης, όταν μπήκε ως αλλαγή στον εντός έδρας αγώνα απέναντι στην Ίπσουιτς το φθινόπωρο του 1980.

Συνέχισε στην Κόρινθο, παίζοντας στην πρώτη κατηγορία ως το 1982 και συνεχίζοντας για άλλον ένα χρόνο στην Β' Εθνική.

Τις τελευταίες σεζόν της καριέρας του, ήταν ποδοσφαιριστής και προπονητής της ομάδας του Α.Ο.Π. Τριανταφυλλιάς Σερρών και άφησε την τελευταία του πνοή στο γήπεδο, σε ηλικία μόλις 31 ετών, στις 10 Μαρτίου 1985, από καρδιακή προσβολή λίγο μετά τη λήξη του νικηφόρου αγώνα της ομάδας του εναντίον της ομάδας της Δόξας Κάτω Καμήλας.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Π.Α.Σ. Κορίνθου
Κατηγορία:Επιθετικοί ποδοσφαιριστές
Κατηγορία:Έλληνες προπονητές ποδοσφαίρου
Τιμόθεος Γ΄ Αλεξανδρείας

Ο **Τιμόθεος Γ΄** (απεβ. 481), που ονομάζεται *Σαλοφακίολος*, ήταν Πατριάρχης της Αλεξάνδρειας από το 460 έως το 475, και πάλι από το 477 μέχρι το τέλος του. 

Ήταν οπαδός της Δ΄ Οικουμενικής Συνόδου στη Χαλκηδόνα και αντίπαλος του Μονοφυσισμού. Ως εκ τούτου δεν αναγνωρίζεται από την Κοπτική Εκκλησία, η οποία θεωρεί τον επόμενο Τιμόθεο Δ΄ ως Τιμόθεο Γ΄. 

Το 460 ο Αυτοκράτορας απέλασε τον μιαφυσίτη Πατριάρχη Τιμόθεο Β΄ Αίλουρο από την Αλεξάνδρεια και εγκατέστησε τον Χαλκηδόνιο Τιμόθεο Σαλοφακίολο ως Πατριάρχη.

Το 475 μία εξέγερση προκάλεσε την επιστροφή του Τιμόθεου Αίλουρου, αλλά απεβίωσε μόλις δύο χρόνια αργότερα το 477. Ο Αυτοκράτορας απέλασε τον επιλεγμένο διάδοχό του Πέτρο Γ΄ Μόνγκο και αποκατέστησε τον Σαλοφακίολο στην επισκοπή του, την οποία διατήρησε μέχρι το τέλος του το 481

## Βιβλιογραφικές αναφορές


## Πηγές
* 
* 

Κατηγορία:Πατριάρχες Αλεξανδρείας και πάσης Αφρικής
Γαϊανός Αλεξανδρείας

Ο **Γαϊανός** (επίσης Γάιαν ή Γαϊνάς ) ήταν Πατριάρχης της Αλεξάνδρειας για τρεις μήνες το 535.

Μετά το τέλος του Πατριάρχη Τιμοθέου Δ΄, στις 7 Φεβρουαρίου 535,  πραγματοποιήθηκαν διπλές εκλογές για την πλήρωση του κενού πατριαρχείου. Οι δύο βασικές μερίδες στην Αλεξάνδρεια εκείνη την εποχή ήταν οι Σεβηριανοί, οπαδοί του Σεβήρου της Αντιόχειας και οι Ιουλιανοί, οπαδοί του Ιουλιανού της Αλικαρνασσού. Η πρώτη εξέλεξε τον διάκονο Θεοδόσιο Α΄, ενώ η δεύτερη εξέλεξε τον Γαϊανό, ο οποίος ήταν αρχιδιάκονος υπό τον Τιμόθεο Δ΄. Σύμφωνα με τον Λεόντιο τον Βυζάντιο, «οι μεγιστάνες της πόλης ήταν με τον Θεοδόσιο Α΄· οι δήμοι (ο λαός) με τον Γαϊανό». 

Οι αντίπαλοι Πατριάρχες χειροτονήθηκαν την ίδια ημέρα, 9 ή 11 Φεβρουαρίου. Η χειροτονία του Γαϊανού έγινε από τον Ιουλιανό της Αλικαρνασσού. Η λαϊκή υποστήριξη για τον Γαϊανό ανάγκασε τον Θεοδόσιο Α΄ να εξοριστεί, πριν ακόμη γίνει η κηδεία του Τιμόθεου Δ΄, σύμφωνα με τον Λεόντιο.  Σύμφωνα με τον Ζαχαρία τον Ρήτορα, ο Γαϊανός κατάφερε να διατηρήσει τη θέση του για τρεις μήνες. Ο Λιβεράτος της Καρχηδόνας, πιο συγκεκριμένα, του δίνει 103 ημέρες, που θέτει το τέλος της πατριαρχείας του στις 23 ή 25 Μαΐου.  Ένας αυτοκρατορικός απεσταλμένος, ο Nαρσής, στάλθηκε για να διερευνήσει τις αμφισβητούμενες εκλογές. Αποφάνθηκε υπέρ του Θεοδοσίου Α΄ και ο Γαϊανός εξορίστηκε στην Καρχηδόνα, σύμφωνα με τον Λιβεράτο "από δικαστές". Σύμφωνα με τον Μιχαήλ τον Σύριο, που γράφει αρκετούς αιώνες αργότερα, οι ταραχές που ακολούθησαν την εξορία του Γαϊανού άφησαν 3.000 νεκρούς. Ο Θεοδόσιος Α΄ επέστρεψε στην πόλη δύο μήνες αργότερα, στα τέλη Ιουλίου ή στις αρχές Αυγούστου. Ο Ναρσής, που είχε 6.000 στρατιώτες υπό την ηγεσία του στην Αίγυπτο, έπρεπε να αφήσει 2.000 στην Αλεξάνδρεια για προστασία του Θεοδοσίου Α΄. 

Η *[[Ιστορία των Πατριαρχών της Αλεξάνδρειας]]* ισχυρίζεται ότι ο Γαϊανός και ο Θεοδόσιος Α΄ συμφιλιώθηκαν τελικά, αλλά αυτό φαίνεται απίθανο υπό την επιμονή μίας Γαϊανιτικής φατρίας στην Αλεξάνδρεια. Μεταφέρθηκε αργότερα στη Σαρδηνία, όπου απεβίωσε. 

## Βιβλιογραφικές αναφορές


Κατηγορία:Πατριάρχες Αλεξανδρείας και πάσης Αφρικής
Ιωάννης Δ΄ Αλεξανδρείας

Ο **Ιωάννης Δ΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ των ετών 569 και 579.

Διαδέχθηκε το 569 τον Απολλινάριο. Έπειτα από 10 έτη πατριαρχείας, τον Ιωάννη Δ΄ διαδέχθηκε ο Ευλόγιος Α΄.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Θεοφύλακτος Αλεξανδρείας

Ο **Θεοφύλακτος** υπηρέτησε ως Έλληνας Ορθόδοξος Πατριάρχης της Αλεξάνδρειας κάποια στιγμή μεταξύ του 7ου και του 8ου αιώνα (οι ακριβείς ημερομηνίες δεν είναι γνωστές).

Διαδέχθηκε τον Πέτρο Δ΄. Τον Θεοφύλακτο διαδέχθηκε ο Ονοψός και ακολούθησε η Αραβική κατάκτηση της Αιγύπτου.

Κατηγορία:Πατριάρχες Αλεξανδρείας και πάσης Αφρικής
Σωφρόνιος Α΄ Αλεξανδρείας

Ο **Σωφρόνιος Α΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 841 και 860.

Διαδέχθηκε τον Χριστόφορος Α΄ Αλεξανδρείας το 841. Έπειτα από 19 έτη πατριαρχείας τον Σωφρόνιο Α΄ διαδέχθηκε ο Μιχαήλ Α΄ Αλεξανδρείας.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Πολιτιανός Αλεξανδρείας

Ο **Πολιτιανός** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 768 και 813.

Διαδέχθηκε τον Κοσμά Α΄ Αλεξανδρείας το 768. Τον Πολιτιανό διαδέχθηκε το 813 ο Ευστάθιος Αλεξανδρείας. 

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Αρσένιος Αλεξανδρείας

Ο **Αρσένιος** υπηρέτησε ως Έλληνας Πατριάρχης Αλεξάνδρειας μεταξύ των ετών 1000 και 1010.

Ο Αρσένιος ήταν πιθανότατα Ρωμαϊκής Ελληνικής καταγωγής, πιθανόν της επαρχιακής αριστοκρατίας της Σικελίας, που συνελήφθησαν από τους Μουσουλμάνους στους πολέμους εναντίον των Ρωμαίων εκεί κάποια στιγμή πριν από 965.  Η αδελφή του έγινε η αγαπημένη παλλακίδα του Φατιμίδη χαλίφη αλ-Αζίζ Μπιλλάχ (β. 975–996 ), και μητέρα της διάσημης πριγκίπισσας Σιτ αλ Μουλκ. Μέσω της επιρροής της ο Αρσένιος διορίστηκε μητροπολίτης του Φουστάτ και Καΐρου τον Ιανουάριο του 986 και Πατριάρχης της Αλεξάνδρειας τον Ιούνιο του 1000. Ο αδελφός του Ορέστης ήταν επίσης ο Έλληνας Πατριάρχης της Ιερουσαλήμ το 986-1006.   Άλλοι σύγχρονοι μελετητές θεωρούν ότι τα αδέλφια συσχετίζονται με μία διαφορετική παλλακίδα, τη μητέρα του Χαλίφη αλ-Χακίμ μπι-Αμρ Αλλάχ (β. 996–1021 ) και έτσι είναι (εκ μητρός) θείοι του χαλίφη. 

Ο Αρσένιος κατοικούσε συχνά στο μοναστήρι του Νταγιάρ αλ-Κασίρ ("Μονή Κολοβού") στους λόφους Μοκατάμ νότια του Φουστάτ, το οποίο οχυρώθηκε με τείχος και ξαναχτίστηκε και επεκτάθηκε. 

Ο αδελφός του έφυγε από την Κωνσταντινούπολη το 1000 για να διαπραγματευτεί μία συνθήκη μεταξύ του Χαλιφάτου των Φατιμιδών και της Ρωμαϊκής Αυτοκρατορίας και παρέμεινε εκεί μέχρι το τέλος του το 1006.  Κατά τη διάρκεια της απουσίας του και την επακόλουθη κενή θέση του πατριαρχικού θρόνου, ο Αρσένιος ήταν ο επίτροπος του Πατριαρχείου της Ιερουσαλήμ. 

Κατά την άνοδό του, ο Αρσένιος χρησιμοποίησε την επιρροή του στην Αυλή για να ενισχύσει τους Μελχίτες εναντίον της Κοπτικής Εκκλησίας.  Όταν ο αλ-Χακίμ άρχισε να διώκει τους Χριστιανούς, ξεκινώντας από την καταστροφή της Εκκλησίας του Αγίου Τάφου το 1009, ο Αρσένιος και το μοναστήρι του δεν γλίτωσαν: στις 18 Απριλίου 1010 το μοναστήρι καταστράφηκε, ακόμη και η τα νεκροταφεία έξω από τα τείχη αναφέρεται να σκάφτηκαν. Ο ίδιος ο Αρσένιος εκτελέστηκε κρυφά τον Ιούλιο του ίδιου έτους. 

## Βιβλιογραφικές αναφορές


## Πηγές
* 
* 
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.
* 

Κατηγορία:Βυζαντινοί του 11ου αιώνα
Κατηγορία:Βυζαντινοί του 10ου αιώνα
Κατηγορία:Πατριάρχες Αλεξανδρείας και πάσης Αφρικής
Κατηγορία:Χριστιανοί μάρτυρες θύματα ισλαμισμού
Ιωακείμ Αλεξανδρείας

Ο **Ιωακείμ** (1448; -1567)  υπηρέτησε ως Έλληνας Πατριάρχης της Αλεξάνδρειας μεταξύ 1486 και 1567.

## Ο Ιωακείμ και η Ρωσία
Το 1556 ο Ιωακείμ έστειλε μία επιστολή στον Ρώσο Τσάρο Ιβάν Δ΄, ζητώντας από τον Ορθόδοξο μονάρχη να παράσχει κάποια υλική βοήθεια στη Μονή της Αγίας Αικατερίνης στη χερσόνησο του Σινά, η οποία είχε υποφέρει από τους Τούρκους. Το 1558 ο Τσάρος έστειλε στην Αίγυπτο μία αντιπροσωπεία με επικεφαλής τον αρχιδιάκο Γεννάδη, ο οποίος, ωστόσο, απεβίωσε στην Κωνσταντινούπολη πριν φτάσει στην Αίγυπτο. Από τότε η πρεσβεία διευθυνόταν από έναν έμπορο του Σμόλενσκ, τον Βασίλι Ποζνυάκοφ. Η αντιπροσωπεία του Ποζνυάκοφ επισκέφθηκε την Αλεξάνδρεια, το Κάιρο και το Σινά, έφερε στον πατριάρχη ένα γούνινο παλτό και μία εικόνα που έστειλε ο Τσάρος και έγραψε μία ενδιαφέρουσα αναφορά για τα ταξίδια των δυόμισι ετών. 

## Βιβλιογραφικές αναφορές

; Γενικά
* 

;Ειδικά


Κατηγορία:Άγιοι της Ορθόδοξης Εκκλησίας
Κατηγορία:Πατριάρχες Αλεξανδρείας και πάσης Αφρικής
Νήφων Αλεξανδρείας

Ο **Νήφων** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1366 και 1385.

Διαδέχθηκε το 1366 τον Γρηγόριο Γ΄. Τον Νήφωνα διαδέχθηκε έπειτα από 19 έτη πατριαρχίας το 1385 ο Μάρκος Δ΄. Επί της αρχιερατείας του Αυτοκράτορας των Ρωμαίων ήταν ο Ιωάννης Ε΄ Παλαιολόγος.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Γρηγόριος Γ΄ Αλεξανδρείας

Ο **Γρηγόριος Γ΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1354 και 1366.

Διαδέχθηκε το 1354 τον Γρηγόριο Β΄. Τον Γρηγόριο Γ΄ έπειτα από 12 έτη πατριαρχίας διαδέχθηκε το 1366 ο Νήφων. Αρχιεράτευσε όταν Αυτοκράτορας των Ρωμαίων ήταν ο Ιωάννης Ε΄ Παλαιολόγος.

## Βιβλιογραφικές αναφορές
* 

Κατηγορία:Πατριάρχες Αλεξανδρείας και πάσης Αφρικής
Γρηγόριος Β΄ Αλεξανδρείας

Ο **Γρηγόριος Β΄** διετέλεσε Πατριάρχης Αλεξανδρείας μεταξύ των ετών 1316 και 1354.

Διαδέχθηκε το 1316 τον Αθανάσιο Γ΄. Έπειτα από 38 έτη πατριαρχίας το 1354 τον διαδέχθηκε ο Γρηγόριος Γ΄. Επί της αρχιερατείας του Αυτοκράτορας των Ρωμαίων ήταν ο Ανδρόνικος Γ΄ Παλαιολόγος (έως το 1341) και μετά ο Ιωάννης Ε΄ Παλαιολόγος.

## Παραπομπές


## Πηγές
* 

Κατηγορία:Πατριάρχες Αλεξανδρείας και πάσης Αφρικής
Γεώργιος Β΄ Αλεξανδρείας

Ο **Γεώργιος Β΄** υπηρέτησε ως Έλληνας Ορθόδοξος Πατριάρχης Αλεξανδρείας μεταξύ 1021 και 1052.

Διαδέχθηκε το 1021 τον Θεόφιλο Β΄. Έπειτα από 30 έτη πατριαρχείας, το 1051, τον Γεώργιο Β΄ διαδέχθηκε ο Λεόντιος.

## Βιβλιογραφικές αναφορές

* 

## Πηγές

Κατηγορία:Πατριάρχες Αλεξανδρείας και πάσης Αφρικής
Ηλίας Β΄ Αλεξανδρείας

Ο **Ηλίας Β΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1171 και 1175.

Διαδέχθηκε το 1171 τον Σωφρόνιο Γ΄. Έπειτα από 4 έτη πατριαρχείας το 1175 τον διαδέχθηκε ο Ελευθέριος. Επί της αρχιερατείας του Αυτοκράτορας των Ρωμαίων ήταν ο Μανουήλ Α΄ Κομνηνός.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Σωφρόνιος Γ΄ Αλεξανδρείας

Ο **Σωφρόνιος Γ΄** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1116 και 1171.

Διαδέχθηκε το 1116 τον Θεοδόσιο Β΄. Έπειτα από 55 έτη πατριαρχείας τον διαδέχθηκε το 1171 ο Ηλίας Β΄. Επί της αρχιερατείας του Αυτοκράτορας των Ρωμαίων ήταν ο Αλέξιος Α΄, ο Ιωάννης Β΄ (1118-1143) και ο Μανουήλ Α΄, οι Κομνηνοί.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Λεόντιος Αλεξανδρείας

Ο **Λεόντιος** υπηρέτησε ως Έλληνας Ορθόδοξος Πατριάρχης της Αλεξάνδρειας μεταξύ 1052 και 1059.

Διαδέχθηκε το 1052 τον Γεώργιο Β΄. Έπειτα από 7 έτη πατριαρχείας, τον Λεόντιο διαδέχθηκε το 1059 ο Αλέξανδρος Β΄.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Μίσχος Ροδόπης

Ο **Μίσχος** είναι πεδινό χωριό της Θράκης στην Περιφερειακή Ενότητα Ροδόπης με υψόμετρο 100 μέτρων.

## Γεωγραφία - ιστορία
Ο Μίσχος βρίσκεται στα βορειοδυτικά της πεδιάδας της Κομοτηνής, σε απόσταση 14 χιλιόμετρα Α.-ΒΑ. από τον Ίασμο (έδρα του δήμου) και 9 χιλιόμετρα Δ.-ΒΔ. από την Κομοτηνή. Από την γύρω περιοχή ξεκινά ο χείμαρρος Ασπροπόταμος (ο αρχαίος Τραύος) που εκβάλλει στη Λίμνη Βιστωνίδα ενώ στα βόρεια ξεκινούν οι νότιοι πρόποδες του Παπίκιου όρους. Στα νότια του χωριού και την κατεύθυνση της Εγνατίας Οδού, αμέσως μετά τη σιδηροδρομική γραμμή είναι ο αρχαιολογικός χώρος   Μαξιμιανούπολης - Μοσυνούπολης ο οποίος υπήρξε σημαντικό κέντρο της Θράκης τον 4ο αιώνα και στον οποίο υπάρχουν σημαντικά ευρήματα (παλαιοχριστιανικό νεκροταφείο, ορθογώνιου οχυρωματικού τείχους, επιτύμβιες επιγραφές κ.α.). Τον 17ο αιώνα ο Οθωμανός περιηγητής *Evliya celebi* θα αναφέρει τον Μίσχο στην πορεία του ταξιδιού του. Από το 1978 είναι χαρακτηρισμένος παραδοσιακός οικισμός.

## Διοικητικά
Στο χωριό έχουν ενσωματωθεί οι γειτονικοί οικισμοί Μουσινοχώρι, Πετρωτό, Ορφανό και Χαμηλό που θεωρούνται πλέον γειτονιές του. Η παλιά ονομασία, επί τουρκοκρατίας, είναι *Τσεπελί* και αναφέρεται επίσημα, μετά την απελευθέρωση της Θράκης, ως Μίσχος το 1924 στο ΦΕΚ 194Α - 14/08/1924 να προσαρτάται στην τότε κοινότητα Σώστου. Σύμφωνα με το Πρόγραμμα «Καλλικράτης» αποτελεί την τοπική κοινότητα Μέγα Πιστού που υπάγεται στη δημοτική κοινότητα Μίσχου του Δήμου Ιάσμου και σύμφωνα με την απογραφή του 2021 έχει πληθυσμό 616 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Σάββας Αλεξανδρείας

Ο **Σάββας** υπηρέτησε ως Έλληνας Ορθόδοξος Πατριάρχης της Αλεξάνδρειας τον 12ο αιώνα (οι ακριβείς ημερομηνίες είναι άγνωστες).

Διαδέχθηκε τον Ευλόγιο Β΄ Αλεξανδρείας. Τον Σάββα διαδέχθηκε ο Κύριλλος Β΄ Αλεξανδρείας.

## Βιβλιογραφικές αναφορές
* 

## Πηγές
* Official web site of the Greek Orthodox Patriarchate of Alexandria and All Africa. Retrieved 2011-02-07.

Κατηγορία:Πατριάρχες Αλεξανδρείας και πάσης Αφρικής
Αλέξανδρος Β΄ Αλεξανδρείας

Ο **Αλέξανδρος Β΄** υπηρέτησε ως Έλληνας Ορθόδοξος Πατριάρχης Αλεξνδρείας μεταξύ 1059 και 1062.

Διαδέχθηκε το 1059 τον Λεόντιος Αλεξανδρείας. Έπειτα από 3 έτη πατριαρχείας τον Αλέξανδρο Β΄ τον διαδέχθηκε ο Ιωάννης ΣΤ΄ Κωδωνάτος.

Επί της αρχιερατείας του Αυτοκράτορας των Ρωμαίων ήταν ο Κωνσταντίνος Ι΄ Δούκας.

## Βιβλιογραφικές αναφορές

* 

Κατηγορία:Πατριάρχες Αλεξανδρείας και πάσης Αφρικής
Συμμαχία «Το Βήμα Μου»

Η **Συμμαχία «Το Βήμα Μου»** (αρμενικά: Իմ Քայլը դաշինք - Ιμ Καϊλί Ντασίνκ) είναι αρμένικη πολιτική συμμαχία που αποτελείται από το Κόμμα της Πολιτικής Σύμβασης, το Κόμμα της Αποστολής και διάφορους ανεξάρτητους εκπροσώπους της κοινωνίας των πολιτών. 

Η συμμαχία δημιουργήθηκε τον Αύγουστο του 2018, πριν από τις εκλογές του Δημοτικού Συμβουλίου του Ερεβάν το 2018. Ο αρχηγός της συμμαχίας είναι ο πρωθυπουργός της Αρμενίας Νικόλ Πασινιάν.

## Ιστορία
Στις 31 Μαρτίου 2018, στις αρχές της Αρμένικη επανάστασης του 2018, ο Νικόλ Πασινιάν και μια ομάδα υποστηρικτών του ξεκίνησαν μια πορεία από το Γκιουμρί, τη δεύτερη μεγαλύτερη πόλη της Αρμενίας. Η εκστρατεία, με την ονομασία «Το βήμα μου», έχει στόχο την αποτροπή της εκλογής του Σερζ Σαργκσιάν ως πρωθυπουργού στις 17 Απριλίου.

Στις 23 Σεπτεμβρίου 2018, η συμμαχία συμμετείχε και κέρδισε στις εκλογές του Δημοτικού Συμβουλίου του Ερεβάν το 2018. Υποψήφιος δήμαρχος για τη συμμαχία ήταν ο Χάικ Μαρουτιάν, ο οποίος κέρδισε με μια συντριπτική πλειοψηφία 57 εδρών (από τις 65 συνολικά) στο Δημοτικό Συμβούλιο του Ερεβάν.

Η συμμαχία συμμετείχε στις Αρμενικές βουλευτικές εκλογές 2018. Κέρδισε 88 από τις 132 έδρες στην Εθνοσυνέλευση, λαμβάνοντας μια επαρκή πλειοψηφία.

## Ιδεολογία
Θεωρείται ότι η πολιτική συμμαχία είναι πολυσυλλεκτικό κόμμα που συνδυάζει διάφορες ιδεολογικές απόψεις αντί να υποστηρίζει κάποια συγκεκριμένη πολιτική ιδεολογία. Ο κύριος στόχος της συμμαχίας είναι η καταπολέμηση της διαφθοράς, αναπτύσσοντας παράλληλα την κοινωνία των πολιτών και τη δημοκρατία στην Αρμενία, προωθώντας παράλληλα την οικονομική ανάπτυξη της χώρας. Ωστόσο, ο Πασινιάν έχει περιγραφεί ως κεντρώος πολιτικός με μια φιλελεύθερη προοπτική. 

Όσον αφορά την εξωτερική πολιτική, πριν αναλάβει την εξουσία, ο Πασινιάν ήταν σκεπτικός σχετικά με τις σχέσεις της Αρμενίας με τη Ρωσία. Ωστόσο, μετά τη νίκη του, ο Πασινιάν άλλαξε την επίσημη γνώμη του και επέλεξε τη συνέχιση των ισχυρών δεσμών με τη Ρωσία. Επίσης ο Πασινιάν υποστηρίζει την ανάπτυξη δεσμών με την Ευρωπαϊκή Ένωση και τις Ηνωμένες Πολιτείες.

## Σύνθεση
Η συμμαχία αποτελείται από τα ακόλουθα κόμματα, καθώς και από ορισμένους ανεξάρτητους.

## Εκλογικό ιστορικό

### Κοινοβουλευτικές εκλογές

### Τοπικές εκλογές

#### Εκλογές του Δημοτικού Συμβουλίου του Ερεβάν

## Παραπομπές

Κατηγορία:Πολιτικά κόμματα στην Αρμενία
Πατ Τούμεϊ

Ο **Πάτρικ Τζόζεφ Τούμεϊ τζούνιορ** (αγγλ. *Patrick "Pat" Joseph Toomey Jr.*, 17 Νοεμβρίου 1961), είναι Αμερικανός πολιτικός και επιχειρηματίας, που υπηρέτησε ως Γερουσιαστής των Ηνωμένων Πολιτειών για την Πενσυλβάνια από το 2011 έως το 2023. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 15η περιφέρεια της Πενσυλβάνιας από το 1999 έως το 2005. 

Αποφάσισε να μην επιδιώξει επιδιώξει επανεκλογή για την Γερουσία στις ενδιάμεσες εκλογές του 2022. Ήταν ένας από τους 7 Ρεπουμπλικανούς Γερουσιαστές, που ψήφισαν υπέρ της αποπομπής στην δεύτερη δίκη του Ντόναλντ Τραμπ, το 2021. 

## Παραπομπές
 
Κατηγορία:Γερουσιαστές των ΗΠΑ
Κατηγορία:Πενσυλβάνια
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Μέλη της Βουλής των Αντιπροσώπων (ΗΠΑ)
Θεόδωρος Αλεξανδρείας (βοηθός)

Ο **Θεόδωρος** υπήρξε Πατριάρχης Αλεξανδρείας,κάποια στιγμή μεταξύ του 7ου και του 8ου αιώνα (οι ακριβείς ημερομηνίες δεν είναι γνωστές).

Διαδέχθηκε τον Πέτρο Δ΄ Αλεξανδρείας. Τον Θεόδωρο διαδέχθηκε ο Πέτρος Ε΄ Αλεξανδρείας.

## Πηγές
* Official web site of the Greek Orthodox Patriarchate of Alexandria and All Africa. Retrieved 2011-02-07.
* The Oxford Dictionary of Byzantium. Oxford and New York: Oxford University Press. ISBN 978-0-19-504652-6.

Κατηγορία:Πατριάρχες Αλεξανδρείας και πάσης Αφρικής
Εκκλησία Αγίου Νικολάου (Νιν)

Η **Εκκλησία Αγίου Νικολάου** (), επίσης γνωστή ως **Εκκλησία της Στέψεως**, καθώς εκεί εστέφθησαν, συνολικά, επτά βασιλείς της Κροατίας, είναι καθολική εκκλησία των τελών του 11ου ή των αρχών του 12ου αιώνα που βρίσκεται στο πεδίο Πραχούλτζε, τοποθετημένη σχεδόν 1,5 χλμ από το Ζάνταρ, μεταξύ Ζάτον και Νιν στην Κροατία. Χτίστηκε πάνω στην πήλινη πυραμίδα στην κορυφή του Λιβυρνικού προϊστορικού τάφου.

Η εκκλησία είναι το μοναδικό σωζόμενο δείγμα της πρώιμης ρωμαϊκής αρχιτεκτονικής σε όλη τη Δαλματία. Είναι αφιερωμένη στον Άγιο Νικόλαο.

## Περιγραφή
Η εκκλησία του Αγίου Νικολάου χτίστηκε σε μορφή φρουρίου. Έχει ένα σχέδιο τριφυλλιού με τέσσερα κλαδιά διατεταγμένα γύρω από έναν κεντρικό κυκλικό πυρήνα, τρία από τα οποία σχηματίζουν την αψίδα και το τέταρτο το κλαδί εισόδου. Ο θόλος του ναού ενισχύεται με καμάρες με κυκλικές ραβδώσεις πάνω από τις οποίες 8 μικροί πύργοι με επάλξεις ως επιφυλακή χτίστηκαν τον 16ο ή 17ο αιώνα κατά τη διάρκεια του Κροατικού-Οθωμανικού Πολέμου των 100 χρόνων. Εφάπτονται στους πυλώνες μεταξύ των αψίδων και τοποθετούνται κάτω από τον τρούλο. Το "κλαδί εισόδου" είναι ορθογώνιο και στεγάζεται με ημιώροφο, ενώ τρία άλλα κλαδιά ημικυκλικού κοχύλου καταλήγουν σε ημιυπόστεγο. Ο ναός ήταν χτισμένος από μικρές πέτρες και έχει μια λεία εξωτερική επιφάνεια. Οι διαστάσεις του είναι: μήκος: 5,90 μέτρα, πλάτος: 5,70 μέτρα, ύψος = 6 μέτρα.

## Επίσκεψη του Πριούλ το 1603
Το 1603, επισκέφθηκε την Εκκλησία του Αγίου Νικολάου ο Πριούλ, ο οποίος βρήκε τακτοποιημένα Γλαγολιτικά μητρώα βαπτίσεων και γάμων, καθώς και δύο Γλαγολιτικά βραβεία. Κατά την επίσκεψή του, η *Αδελφότητα του Αγίου Πνεύματος* με 28 μέλη ήταν ενεργή στην ενορία. Ο Πριούλ διέταξε την αδελφότητα να γράψει τους κανόνες που έπρεπε να εγκριθούν από τον τοπικό επίσκοπο.

## Χρήση
Από τότε που κατασκευάστηκε η Εκκλησία, η Θεία Λειτουργία τελέστηκε σε αυτήν κατά τη γιορτή του Αγίου Νικολάου στις 6 Δεκεμβρίου. Τα τελευταία χρόνια, η Θεία Λειτουργία τελείτε την ημέρα του Αγίου Μάρκου στις 25 Απριλίου.

## Δείτε επίσης
* Εκκλησία Αγίου Δονάτου (Ζάνταρ)

## Παραπομπές


Κατηγορία:Εκκλησίες στην Κροατία